《留别王嘉叟检正》
宋代·喻良能

四海望霖雨，一人须股肱。
我本田家子，蹉跎将暮龄。
相逢岂在田，一见盖已倾。
谓我虽秃犀，敝帚亦足称。
持献先簵箘，长篇有明徵。
公乎傥践言，庶为老亲荣。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。